මෙහිදී අගවිනිසුරු ප්‍රියසාද් ඩෙප් සදහන් කළේ පෙත්සමේ අඩංගු කරුණු සම්බන්ධයෙන් මැතිවරණ කොමිසමේ සභාපතිවරයාගෙන් කරුණු විමසීමට අවශ්‍ය බැවින් මෙලෙස ශ්‍රේෂ්ඨාධිකරණය හමුවට කැදවිය යුතු බවයි.සීමා නිර්ණය කිරීමේදී අඹගමුව ප්‍රාදේශීය සභාව කොටස් 3 කට වෙන් කිරීම මගින් ශ්‍රීපාද ස්ථානය බෙදීමකට ලක්වීමෙන් එය ආගමික සහජීවනයට බාධාවන බවට කරුණු දක්වමින් අඹගමුව ප්‍රාදේශීය සභාවේ හිටපු නිදහස් සන්ධාන මන්ත්‍රීවරයා මෙම පෙත්සම ගොනුකර තිබුණා.මේ අතර, පළාත් පාලන ආයතන 93 ක් සදහා ඉදිරිපත් කළ ඇතැම් නාමයෝජනා පත්‍ර ප්‍රතික්ෂේප වීමට මූලික කරුණු කිහිපයක් බලපා ඇති බව මැතිවරණ කොමිසමේ සභාපති මහින්ද දේශප්‍රිය පවසනවා.අවසාන මොහොතේ නාම යෝජනා පත්‍ර භාරදීම සහ නිසි සැලකිල්ලක් නොදැක්වීම මෙන්ම, සුබ නැකතට නාමයෝජනා පත්‍ර භාරදීමට සැලසුම් කිරීම ඇතුළු ආදී කරුණු ඊට හේතුවී ඇති බවයි ඔහු කියා සිටියේ.පළාත් පාලන ආයතන 93 ක් සදහා නාමයෝජනා කැදවීම ඊයේ දහවල් 12 ට අවසන් වුණා.